turjo4nis/wikipedia-bn-dump-20250701 huggingface dataset:
পোস্ট টারটল

পোস্ট টার্টল একটি শব্দগুচ্ছ যা একটি পুরানো রসিকতার উপর ভিত্তি করে বিভিন্ন দেশের, বিশেষত উত্তর আমেরিকার রাজনৈতিক বক্তৃতা হিসাবে ব্যবহৃত হয়েছে। বিভিন্ন রাজনীতিবিদ কৌতুক দ্বারা রেফারেন্স দিয়েছেন বা কৌতুক ব্যবহার করেছেন। তারা হলেন বিল ক্লিনটন, জর্জ ডব্লিও বুশ, বারাক ওবামা, এবং ডোনাল্ড ট্রাম্প।

ঠাট্টা
একজন প্রবীণ পশুপালনের বৃহত্ খামারের মালিক শহরের এক যুবকের সাথে রাজনীতির কথা বলছিলেন।তিনি একজন রাজনীতিবিদকে "পোস্ট টার্টল" এর সাথে তুলনা করেছিলেন। যুবকটি কিছু বুঝতে না পেরে তাকে জিজ্ঞাসা করেছে পোস্ট টার্টল কী?

বুড়ো লোকটি বলেছিলেন, "আপনি যখন কোনও গ্রামের রাস্তায় গাড়ি চালাচ্ছেন এবং দেখছেন বেষ্টনীর একটি থামের (post) উপর একটি কচ্ছপ ভারসাম্যপূর্ণ অবস্থায় আছে,এটি একটি পোস্ট টার্টল।আপনি জানেন যে,সে এখানে থাকতে পারে না এবং তা সেখানে নিজে থেকে উঠেনি ।আপনি ভাবছেন যে তাকে সেখানে কে রেখেছে।সে সেখানে থাকাকালীন কিছুই করতে পারে না; এবং আপনি কেবল বেচারা বোবা জিনিসকে নামাতে সাহায্য করতে চান "

উল্লেখযোগ্য ব্যবহার
মেরি ডরিয়া রাসেল ১৯৯৬ সালে তাঁর লিখিত উপন্যাস দ্য স্প্যারোতে পোস্ট টার্টল প্রসঙ্গটি ফাদার ডিডাব্লিও ইয়ারবারোকে দায়ী করে ব্যবহার করেছিলেন, যিনি হলেন অন্য গ্রহে পৃথিবীর প্রথম  অভিযানের নেতা। ইয়ারবারোর প্রকৃতিতে অসঙ্গতি অনুভূত হওয়ার প্রসঙ্গে পোস্ট টার্টলের উল্লেখ করে এবং তাদেরকে ঈশ্বরের অস্তিত্বের প্রমাণ হিসাবে উপস্থাপন করে, বিশেষত ঈশ্বর আমাদের দৃষ্টি আকর্ষণ করার চেষ্টা করছেন।

2002 সালে প্রকাশিত জো ক্লিনের দ্যা ন্যাচারালঃ দ্যা মিস আন্ডারস্টুড প্রেসিডেন্সি অব বিল ক্লিনটন এ ক্লিনটনকে উদ্ধৃত করে বলেছেন: "আপনি যদি কোনও কচ্ছপকে বেড়া পোস্টের শীর্ষে বসে থাকতে দেখেন তবে দুর্ঘটনাক্রমে সেখানে পৌঁছে নি।ক্লেইনের মতে, ইহা ছিল "ক্লিনটনের সময়ে কার্যালয়ে উপস্থিত হওয়ার ঐতিহাসিক সমৃদ্ধি এবং বৈশ্বিক শান্তির জন্য ক্লিনটনের কৃতিত্ব দাবি করার উপায়।

মলি আইভিনস জর্জ ডব্লিও বুশের ব্যবহারের জন্য দায়ী।

২০০৮ সালে,মাসিক ওয়াশিংটনের "দ্য পলিটিকাল অ্যানিমাল" এর শীর্ষস্থানীয় উদারবাদী ব্লগার স্টিভ বেনেন, এরিক ক্যান্টরকে পোস্ট টার্টল হিসাবে উল্লেখ করেছিলেন।

২০১০ সালের সিএমএ-তে ব্র্যাড পাইসলে তাঁর এন্টারটেইনার অফ দ্য ইয়ারের জন্য গ্রহণযোগ্যতার বক্তৃতায় এই শব্দটি ব্যবহার করেছিলেন।

তথ্যসূত্র

বহিঃসংযোগ 
Further examples of the "post turtle" joke at The Big Apple.

রাজনৈতিক পরিভাষা
রাজনৈতিক বিদ্রূপ
ইন্টারনেট মিম
টাইপ ৮১ রাইফেল

টাইপ ৮১ রাইফেল () হলো চীনে তৈরি দ্বিতীয় প্রজন্মের একটি স্বয়ংক্রিয় রাইফেল, যা সোভিয়েত ইউনিয়নের একে শ্রেণির রাইফেলের উপর ভিত্তি করে তৈরি। এটি ১৯৮০-এর দশক থেকে ব্যবহৃত হচ্ছে।

ইতিহাস 

পিপলস লিবারেশন আর্মি তাদের পুরনো এসকেএস এবং টাইপ ৫৬ অ্যাসল্ট রাইফেল প্রতিস্থাপনের জন্য নতুন প্রকল্প হাতে নেয়।তাদের তৈরি প্রথম প্রটোটাইপটি  ছিল টাইপ ৬৩ অ্যাসল্ট রাইফেল। এটি, বিভিন্ন সমস্যার কারণে ব্যর্থ হয়েছিল।যার ফলে পুনরায় প্রকল্পটি সচল করতে হয়েছিল। চীন-ভিয়েতনাম সীমান্ত সংঘাতের সূচনা অবশ্য পিএলএকে দেখিয়েছিল যে তাদের এসকেএস এবং টাইপ ৫৬ অতটা কার্যকর ছিল না যতটা তারা ভেবেছিল।

টাইপ ৮১ পিএলএ পরিষেবাতে ১৯৮১ সালে প্রবেশ করেছিল, তবে ৮০ এর দশকের শেষভাগ পর্যন্ত এটি ব্যাপকভাবে ব্যবহার করা হয়নি। এটি পুরনো এসকেএস ,টাইপ ৫৬ , আরপিডি মেশিন গানকে প্রতিস্থাপন করে। এটি ১৯৮০ এর দশকের মাঝামাঝি চীন-ভিয়েতনাম সীমান্ত সংঘাতের শেষর দিকে ব্যবহৃত হয়েছিল।পিপলস লিবারেশন আর্মি তাদের বেশিরভাগ টাইপ ৮১ রাইফেল টাইপ ৯৫ ও টাইপ ০৩ দ্বারা প্রতিস্থাপন করে। এটি আধুনিক  কালে উন্ন্ত বিশ্বে অনেক দেশ ব্যবহার হচ্ছে।

সংস্করণসমূহ 

 টাইপ ৮১ ৭.৬২×৩৯ মিমি রাইফেল।এধরণের রাইফেল ৪০০,০০০ টি তৈরি করা হয়েছিল পরে এগুলো টাইপ ৮১-১ দ্বারা প্রতিস্থাপন করা হয়।
 টাইপ ৮১-১ ৭.৬২×৩৯ মিমি রাইফেল।এটি প্যারা ট্রুপারদের জন্য তৈরি করা হলেও পরে পুরনো টাইপ ৮১ এর প্রতিস্থাপন এর কাজে ব্যবহৃত হয়।
 টাইপ ৮১ এলএমজি টাইপ ৮১ এর হালকা মেশিন গান ভার্শন
 টাইপ ৮১ এমজিএস টাইপ ৮১ এলএমজির আধা স্বয়ংক্রিয় ভার্শন।
 টাইপ ৮১এস প্রথম দিকের আধা স্বয়ংক্রিয় ভার্শন।মূলত যুক্তরাষ্ট্রে রপ্তানির জন্য তৈরি করা হলেও পরে তা ব্যর্থ হয়।
 ইএম৩৫৬ টাইপ ৮১এস এর ৫.৫৬×৪৫ মিমি ভার্শন।শুধুমাত্র ৩টি প্রোটোটাইপ তৈরি হয়েছিল।
 টি৮১এসএ এবং টি৮১-১এসএ ৭.৬২×৩৯ মিমির আধা স্বয়ংক্রিয় ভার্শন।
 টাইপ ৮৭-১ ৫.৮×৪২মিমি পরিক্ষামূলক রাইফেল।এটিকে কিউবিজেড-৯৫ এ  উন্নীত করা হয়।
 টাইপ ৮৭ 
 সিএস/এলআর১৪ ৭.৬২×৫১ মিমি সরাসরি যুদ্ধের জন্য তৈরি।
 এনএআর-১০ রপ্তানির জন্য তৈরি।
 এনআর-৮১এস আধা স্বয়ংক্রিয় ভার্শন যা মূলত ইউরোপের জন্য তৈরি।
 টাইপ ৮১এ এটি এই শ্রেণির রাইফেলের সর্বাধুনিক ভার্শন যা ২০১৮ সালের যুহাই এয়ার শো এ প্রদর্শন করা হয়েছিল

বিদেশি সংস্করণ 

কাচিন স্বাধীনতা আর্মি

ব্যবহারকারী 

: লাইসেন্সড উৎপাদন।বিডি-০৮ নামে পরিচিত।

: দ্বিতীয় শ্রেণির ইউনিট দ্বারা ব্যবহৃত হয়
: সশস্ত্র বাহিনী দ্বারা ব্যবহৃত।

: সেনা বাহিনী ও নৌবাহিনী দ্বারা ব্যবহৃত।
: আইনশৃঙ্খলা রক্ষাকারী বাহিনী দ্বারা ব্যবহৃত।
 

: সশস্ত্র বাহিনী দ্বারা ব্যবহৃত।
: লাইসেন্সড উৎপাদন।
 
: আইন শৃঙ্খলা রক্ষাকারী বাহিনী দ্বারা ব্যবহৃত।

: সিরিয়ান গৃহ যুদ্ধের সময় পরিলক্ষিত হয়।

তথ্যসূত্র

বহিঃসংযোগ 
Type 81 rifle (People Republic of China)
Chinese Type 81 Rifle, Guns&Ammo magazine
News report on BD-08 Assault Rifle

অ্যাসল্ট রাইফেল
আগ্নেয়াস্ত্র
হালকা মেশিন গান
রোজে

রোজে (; জন্ম: ১১ ফেব্রুয়ারি ১৯৯৭) হলেন একজন নিউজিল্যান্ড গায়িকা এবং নৃত্যশিল্পী। তিনি দক্ষিণ কোরিয়ার প্রখ্যাত গার্লগ্রুপ ব্ল্যাকপিঙ্ক এর একজন সঙ্গীতশিল্পী। ২০১৬ সালে তিনি ব্ল্যাকপিঙ্ক এ যোগদান করেন।

জীবন ও ক্যারিয়ার
রোজে ১৯৯৭ সালের ১১ই ফেব্রুয়ারি তারিখে অকল্যান্ড, নিউজিল্যান্ডে জন্মগ্রহণ করেন। পরিবারে তার মা,বাবা এবং একজন বড় বোন আছেন।২০০৪ সালে, সাত বছর বয়সে রোজে এবং তার পরিবার অস্ট্রেলিয়ার মেলবোর্নে চলে এসেছিল। রোজে প্রাথমিকভাবে ২০০৯ সালে কে ইস্ট প্রাথমিক বিদ্যালয় থেকে স্নাতক পাস করেন এবং তার মাধ্যমিক শিক্ষার জন্য মেলবোর্নের ক্যানটারবেরি গার্লস মাধ্যমিক কলেজে পড়েন।২০১২ সালে, ১৬ বছর বয়সী রোজে বাবার পরামর্শে দক্ষিণ কোরিয়ার রেকর্ড লেবেল ওয়াইজি এন্টারটেইনমেন্টের জন্য অস্ট্রেলিয়ায় একটি অডিশনে অংশ নিয়েছিলেন এবং ৭০০ জন অংশগ্রহণকারীদের মধ্যে প্রথম স্থান অর্জন করেছিলেন।

তথ্যসূত্র 

কে-পপ সঙ্গীতশিল্পী
১৯৯৭-এ জন্ম
জীবিত ব্যক্তি
মেলবোর্নের সঙ্গীতজ্ঞ
অস্ট্রেলিয়ায় নিউজিল্যান্ডীয় অভিবাসী
ব্ল্যাকপিঙ্ক সদস্য
দক্ষিণ কোরিয়ার জাপানি ভাষার সঙ্গীতশিল্পী
দক্ষিণ কোরিয়ার ইংরেজি ভাষার সঙ্গীতশিল্পী
দক্ষিণ কোরীয় বংশোদ্ভূত নিউজিল্যান্ডীয় ব্যক্তি
২১শ শতাব্দীর দক্ষিণ কোরীয় গায়িকা
ওয়াইজি এন্টারটেইনমেন্টের শিল্পী
দক্ষিণ কোরীয় নারী আইডল
নৃত্য-পপ সঙ্গীতজ্ঞ
নিউজিল্যান্ড মেম্বার্স অব দি অর্ডার অব দ্য ব্রিটিশ এম্পায়ার
বিশ্বরেকর্ডধারী
জলদস্যু বনাম নিনজা

জলদস্যু বনাম নিনজা হলো আদি পশ্চিমা জলদস্যু ও জাপানি নিনজাদের মধ্যে তাত্ত্বিক দ্বন্দ্ব সম্পর্কিত একটি কৌতুকপূর্ণ ইন্টারনেট এবং গেমিং মিম, সচরাচর যার মধ্যে লড়াইয়ের বিজয়ী নিয়ে অযৌক্তিক "বিতর্ক" পাওয়া যায়। মিমকে কখনও কখনও পিভিএন হিসাবে উল্লেখ করা হয় এবং ইন্টারনেটে তার দীর্ঘ ইতিহাস রয়েছে। কৌতুকবিদ জেক কালিশ লিখেছেন (নিনজাপন্থী কলামে) যে, মিমের জনপ্রিয়তার কারণ হলো জলদস্যু এবং নিনজা উভয়ই শান্ত, তবে খানিক বিপরীত, কেননা একজন দৃষ্টি আকর্ষক এবং অন্যজন ... কিছু যায় আসে না প্রকৃতির  পরবর্তীতে নিনজা বনাম জলদস্যু বিষয়বস্তুর উপর ভিত্তি করে জলদস্যু বনাম নিনজা ডজবল সহ বেশ কয়েকটি প্রতিযোগিতামূলক ওয়েব সাইট ও গেম তৈরি করা হয়েছিল।

নিনজা সমর্থকরা মনে করে যে নিনজাদের উচ্চতর মানসিক ও শারীরিক ক্ষমতা এবং সেইসাথে নুনচাকু ও শুরিকেনের মতো গ্যাজেটগুলি ব্যবহারের কারণে তারা (নিনজারা) জলদস্যুদের সাথে যুদ্ধে জয়লাভ করবে। আর যারা জলদস্যুদের সমর্থন করেন তাদের যুক্তি যে, জলদস্যুদের তরোয়াল ও বন্দুক উভয়ের ব্যবহার যুদ্ধে তাদের বিজয় নিশ্চিত করবে।

সাইবারসংস্কৃতিতে বিতর্কটি ব্যাপকভাবে জমে উঠেছে। ইউটিউব ভিডিও, ওয়েবসাইট এবং অনলাইন বিতর্ক ফোরামের একটি বড় সারির সাথে জলদস্যু বনাম নিনজা দ্বন্দ্বের যোগসূত্র খুজে পাওয়া যায়।

তথ্যসূত্র

আরো পড়ুন
Pirates vs. Ninjas Dodgeball  by Escapist Magazine's Andy Chalk. 24 Aug 2007
Smashwords- Pirates Versus Ninjas- A Book By Andy Marlow by independent author Andy Marlow. 2 October 2011

ইন্টারনেট মিম
নিনজা প্যারোডি
কল্পকাহিনীতে জলদস্যুতা
কথাসাহিত্যে নিনজা
২০২১ শ্রীলঙ্কা ক্রিকেট দলের ইংল্যান্ড সফর

শ্রীলঙ্কা ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ইংল্যান্ড সফর করে, যা জুন থেকে জুলাই ২০২১-এ অনুষ্ঠিত হয়।

দলীয় সদস্য

প্রস্তুতিমূলক খেলা

টি২০আই সিরিজ

১ম টি২০আই

২য় টি২০আই

৩য় টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ

২০২১-এ ইংরেজ ক্রিকেট
২০২১-এ শ্রীলঙ্কান ক্রিকেট
২০২১-এ আন্তর্জাতিক ক্রিকেট প্রতিযোগিতা
শ্রীলঙ্কা ক্রিকেট দলের ইংল্যান্ড সফর
২০২১ পাকিস্তান ক্রিকেট দলের ইংল্যান্ড সফর

পাকিস্তান ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ইংল্যান্ড সফর করে, যা জুলাই ২০২১-এ অনুষ্ঠিত হয়।

দলীয় সদস্য

প্র্যাকটিস ম্যাচ

ওডিআই সিরিজ

১ম ওডিআই

২য় ওডিআই

৩য় ওডিআই

টি২০আই সিরিজ

১ম টি২০আই

২য় টি২০আই

৩য় টি২০আই

তথ্যসূত্র

বহিঃসংযোগ

২০২১-এ ইংরেজ ক্রিকেট
২০২১-এ পাকিস্তানি ক্রিকেট
২০২১-এ আন্তর্জাতিক ক্রিকেট প্রতিযোগিতা
পাকিস্তান ক্রিকেট দলের ইংল্যান্ড সফর
ইমামুদ্দিন পাঞ্জাবি

আবুল ফজল ইমামুদ্দিন খান বারাওলি ছাছরি(এছাড়া ইমামুদ্দিন পাঞ্জাবি নামেও পরিচিত; মৃত্যু: ১৯১৬) ছিলেন একজন ভারতীয় সুন্নি মুসলিম পণ্ডিত। তিনি ১৮৭৭ সালে জামিয়া মিফতাহুল উলুম প্রতিষ্ঠা করেন।

পারিবারিক ইতিহাস 
ইমামুদিন পাঞ্জাবির পূর্বপুরুষেরা বাজাউরের ব্রাউল এলাকার বাসিন্দা ছিলেন। পরবর্তিতে তারা ছাছে চলে আসে এবং পরে পাঞ্জাবের বাতালার কালা নূর এলাকায় বসতি স্থাপন করে।

জীবনী 
ইমামুদিন পাঞ্জাবি ভারতের পাঞ্জাব রাজ্যের একটি শহর বাতালায় জন্মগ্রহণ করেন। তিনি আহমদ আলী সাহারানপুরীর অধীনে হাদিস অধ্যয়ন করেন। এবং দারুল উলুম দেওবন্দ থেকে ঐতিহ্যবাহী দারসে নিজামিতে স্নাতক ডিগ্রী লাভ করেন।  দেওবন্দি শাখায় পড়াশোনা শেষ করবার পর ইমামুদ্দিন পাঞ্জাবি সুফিবাদে ফজলে রহমান গঞ্জ মুরাদাবাদির হাতে শিষ্যত্ব গ্রহণ করেন।

১২৯৮ হিজরিতে ইমামুদ্দিন পাঞ্জাবি মৌনাথ ভঞ্জনে (মাউ) চলে আসেন। তিনি ১৮৭৭ সালে জামিয়া মিফতাহুল উলুম প্রতিষ্ঠা করেন, যা ভারতের উত্তর প্রদেশ রাজ্যের একটি পরিচিত ইসলামি বিশ্ববিদ্যালয়।

তিনি ১৯১৬ সালে আগ্রা ও অওধের যুক্ত প্রদেশের মাউতে মারা যান।

রচনাবলি 
তার রচনাবলির মধ্যে অন্তর্ভুক্ত:
 আল বালাগুল মুবীন
 তাবয়ীনুল কালাম ফিদ দাফইল খিসাম
 মাসাবিহুল ইতলা আলাত তাহরীমুত তাওজুদ ওয়াস সিমা'''
 রবীউল আনওয়ার ইদাইন কি নামাজ কা ওয়াক্ত''

গ্রন্থপঞ্জি

তথ্যসূত্র 

দেওবন্দি ব্যক্তি
ব্রিটিশ ভারতীয় ব্যক্তি
১৯১৬-এ মৃত্যু
পাঞ্জাবি ব্যক্তি
দারুল উলুম দেওবন্দের প্রাক্তন শিক্ষার্থী
ভারতীয় সুন্নি মুসলিম
গার্লস অ্যান্ড বয়েজ কাম আউট টু প্লে

গার্লস এন্ড বয়েজ কাম আউট টু প্লে' বা 'বয়েজ এন্ড গার্লস কাম আউট টু প্লে'  একটি শিশুতোষ ছড়া যা আনুমানিক ১৭০৮ সাল থেকেই বিশ্বব্যাপী পরিচিত। এর রৌড ফোক সং ইনডেক্স নম্বর ৫৪৫২।

পঙ্‌ক্তি

ঊনবিংশ শতাব্দীর মাঝামাঝি সময়ে জেমস অর্চার্ড হলিওয়েলের এ ছড়ার সংগ্রহের সাথে ছড়াটির সবচেয়ে সাধারণ সংস্করণগুলির অনেক মিল রয়েছে :

 গার্লস এন্ড বয়েজ, কাম আউট টু প্লে,
 দ্যা মুন ডুওথ শাইন এস ব্রাইট এস ডে;
 লিভ ইয়োর সাপার, এন্ড লিভ ইয়োর স্লিপ, 
 এন্ড কাম উইথ ইয়োর প্লেফেলোস ইনটু দ্যা স্ট্রিটস।
 কাম উইথ এ হুপ,কাম উইথ এ কল,
 কাম উইথ এ গুড উইল অর নট এট অল।
 আপ দ্যা ল্যাডার এন্ড ডাউন দ্যা ওয়াল,
 এ হাফওয়ে রোল উইল সার্ভ আস অল।
 ইউ ফাইন্ড মিল্ক, এন্ড আই'ল ফাইন্ড ফ্লাওয়ার, 
 এন্ড উই'ল হ্যাভ এ পুডিং ইন হাফ এন আওয়ার 

অন্য সংস্করণগুলি শুরুর লাইনে প্রায়ই ছেলেদেরকে মেয়েদের সামনে রাখে।

ইতিহাস
ছড়াটি সেই সময়ের হতে পারে যখন শিশুরা দিনের আলোর সময় নিজ নিজ কাজ করে, এবং খেলার সময় ছিল সন্ধ্যার শেষে— বলে মনে করা হতো। কমপক্ষে প্রথম দুটি লাইন নাচের বইয়ে (১৭০৮,১৭১৯,১৭২৮),প্রহসনে (১৭০৯,১৭২৫) এবং রাজনৈতিক প্রবন্ধে (১৭১১) দেখা যায়।  কবিতাটি নার্সারি ছড়াগুলির প্রাচীনতম প্রচলিত সংগ্রহগুলোর মধ্যে ছিল।  টমি থাম্ব'স প্রিটি সং বুক  লন্ডনে আনুমানিক ১৭৪৪ সালে প্রকাশিত হয়। বইটির ১৭৪৪ সালের সংস্করণে ছড়াটির প্রথম ছয়টি লাইন অন্তর্ভুক্ত ছিল।

তথ্যসূত্র

ইংরেজি শিশুতোষ ছড়া
ইংরেজি শিশুতোষ গান
গীতিকার অজানা
ইংরেজ শিশুতোষ গান
ঐতিহ্যবাহী শিশুতোষ গান
গানের বছর অজানা
ডাক্তারি মুখোশ

ডাক্তারি মুখোশ বলতে মূলত নাক ও মুখ ঢেকে রাখা এমন এক বিশেষ ধরনের মুখোশকে বোঝায়, যা স্বাস্থ্যখাতে কর্মরত পেশাদার ব্যক্তিরা স্বাস্থ্যসেবা প্রদানের সময় পরিধান করেন। ডাক্তারি মুখোশ পরার উদ্দেশ্য হল মুখোশ পরিধানকারী ব্যক্তির নাক ও মুখ থেকে ভাসমান তরল ফোঁটা বা বায়বীয় বিক্ষেপের (অ্যারোসল) আকারে ব্যাকটেরিয়া বা অন্যান্য রোগসৃষ্টিকারী জীবাণু যেন অন্য পেশাদারি স্বাস্থ্যকর্মী বা রোগীদের দেহে সংক্রমিত হওয়া প্রতিরোধ করা। যদিও ডাক্তারি মুখোশ এর পরিধানকারীকে বায়ুবাহিত ব্যাকটেরিয়া বা ভাইরাসের বিরুদ্ধে সুরক্ষা প্রদান করে না, কিন্তু বায়ুতে তরল ফোঁটা আকারে পরিবাহিত ভাইরাস কণাকে ছাঁকনির মতো আটকে দিতে পারে। ডাক্তারি মুখোশ যে পরিধানকারী ও তার আশেপাশের ব্যক্তিদের মধ্যে ভাইরাসের পরিবহন থেকে সুরক্ষা দান করতে পারে, এ ব্যাপারে ব্যাপক প্রমাণ পাওয়া গেছে।

আদিতে ডাক্তারি মুখোশ চিকিৎসা পেশার ব্যক্তিদেরকে দেহজ রসের ছিটা থেকে সুরক্ষা প্রদানের জন্য নকশা করা হয়েছিল। তবে ইনফ্লুয়েঞ্জা-সদৃশ রোগ সংক্রমণের ক্ষেত্রে এগুলর কার্যকারিতা উচ্চ মানসম্পন্ন দৈবকৃত নিয়ন্ত্রিত পরীক্ষণের মাধ্যমে এখনও নিশ্চিত করা হয়নি। মান ও সুরক্ষার মাত্রা অনুযায়ী ডাক্তারি মুখোশের প্রকারভেদ থাওতে পারে। এগুলিকে শল্যচিকিৎসা, দন্ত্যচিকিৎসা বা অন্য কোনও চিকিৎসা পদ্ধতিতে ব্যবহার করা হতে পারে। কোনও কোনও দেশে যেমন চীনে ডাক্তারি মুখোশ ও শল্যচিকিৎসকের মুখোশের মধ্যে পার্থক্য করা হয়।

ডাক্তারি মুখোশগুলিকে এক ধরনের বুনটহীন কাপড় দিয়ে গলন বায়ুপ্রবাহ প্রক্রিয়ায় প্রস্তুত করা হয়। উন্নত দেশগুলিতে এগুলি ১৯৬০-এর দশক থেকে কাপড়ের মুখোশের পরিবর্তে ব্যবহৃত হতে শুরু করে। মুখোশের গাঢ় নীল বা সবুজ পার্শ্বটি তরল-বিকর্ষক, তাই এটিকে বাইরের দিকে রাখতে হয়। অন্যদিকে সাদা পার্শ্বটি শোষক, তাই এটিকে ভেতরের দিকে রাখতে হয়। ইনফ্লুয়েঞ্জা জাতীয় কিছু রোগ সংক্রমণের ক্ষেত্রে ডাক্তারি মুখোশ শ্বসক (রেস্পিরেটর) জাতীয় মুখোশ যেমন এন-৯৫ মুখোশ বা এফএফপি মুখোশের সমান কার্যকর হতে পারে। তবে শেষোধৃতগুলি তাদের উপাদান, আকৃতি ও আঁটোসাঁটো প্রকৃতির কারণে পরীক্ষাগারের পরীক্ষণে অধিকতর সুরক্ষা প্রদান করে।

করোনাভাইরাস রোগের মহামারীর প্রেক্ষাপটে ডাক্তারি মুখোশের ব্যবহার প্রাথমিকভাবে কোনও কোনও দেশে বিতর্কিত একটি বিষয় ছিল, কেননা ডাক্তারি মুখোশের সরবরাহ বিঘ্নিত হওয়ার ব্যাপারটি উদ্বেগজনক মনে করা হয়েছিল।

তথ্যসূত্র

ডাক্তারি মুখোশ
চিকিৎসা স্বাস্থ্যবিধি
১৯৬০-এর দশকে প্রবর্তন
পূর্ব এশীয় সংস্কৃতি
জাপানের সংস্কৃতি
চিকিৎসা যন্ত্র
পেশাগত নিরাপত্তা ও সুস্বাস্থ্য
আনইউনেনিয়াম

আনইউনেনিয়াম হল একটি রাসায়নিক মৌল যার প্রতীক Uue এবং পারমাণবিক সংখ্যা ১১৯। এটি একটি s- ব্লক উপাদান। এটি পৃথিবীর সপ্তম  ক্ষার ধাতু হতে পারে। এটি একা-ফ্র্যান্সিয়াম  (eka- francium) বা উপাদান - ১১৯ নামেও পরিচিত।

তথ্যসূত্র 

Unbinilium
মৌলিক পদার্থ
ক্ষার ধাতুসমূহ
প্রেমভূমি (দক্ষিণ কোরিয়া)

চেজু লাভল্যান্ড (제주 러브 랜드) (এটি লাভ ল্যান্ড নামেও পরিচিত) একটি বহিরঙ্গন ভাস্কর্য উদ্যান, যা দক্ষিণ কোরিয়ার চেজু দ্বীপে ২০০৪ সালে খোলা হয়েছিল। যৌনতা উদ্যানটির মূলভাব, যৌন শিক্ষার চলচ্চিত্র প্রদর্শন এবং বিভিন্ন যৌন অবস্থায় মানুষের প্রতিনিধিত্বকারী ১৪০টি ভাস্কর্যের উপর দৃষ্টি নিবদ্ধ করে। এর মধ্যে অন্যান্য উপাদান যেমন বড় লিঙ্গমূর্তি, পাথরের লেবিয়া এবং হস্তচালিত প্রদর্শনী যেমন "হস্তমৈথুন-চক্র" রয়েছে। উদ্যানের ওয়েবসাইটে উদ্যান সম্পর্কে বলা হয়েছে "এটি এমন একটি জায়গা যেখানে প্রেম সম্পর্কিত শিল্প ও যৌনতার মিলন হয়েছে।"

পটভূমি 
১৯৭০-এর দশকে, দ্বীপের উষ্ণ জলবায়ু এবং স্নায়ু যুদ্ধ-যুগে বিদেশে ভ্রমণে নিষেধাজ্ঞার কারণে জেজু দ্বীপ কোরীয় দম্পতির জন্য চেজু দ্বীপ একটি জনপ্রিয় হানিমুন গন্তব্যে পরিণত হয়। বেশিরভাগ দম্পতি, আয়োজিত বিবাহবন্ধনে আবদ্ধ হতে এখানে আসতেন এবং দ্বীপটি যৌনশিক্ষার কেন্দ্র হিসাবে পরিচিতি লাভ করে। জার্মানির ডের স্পিগেল  ম্যাগাজিনের একটি নিবন্ধ অনুসারে, ১৯৮০ এর দশকের শেষের দিকে সাংবাদিক এবং ভ্রমণ লেখক সাইমন উইনচেস্টার জানিয়েছিলেন যে দ্বীপের কিছু হোটেল কর্মচারী "পেশাদার সহায়তা প্রদানকারী" হিসাবে সহায়তা করতেন। সন্ধ্যায় হোটেলটি নবদম্পতিদের আরাম করতে সহায়তা প্রদান করতে কামনা উদ্রেককারী উপাদান সমন্বিত একটি বিনোদন অনুষ্ঠানের আয়োজন করতো।

২০০২ সালে, সিওলের হংগিক বিশ্ববিদ্যালয়ের স্নাতকগণ উদ্যানের জন্য ভাস্কর্য তৈরি শুরু করেন, যা ১ নভেম্বর ২০০৪ এ উন্মুক্ত করা হয়। "দুটি ফুটবল মাঠ"-এর সমান আকারের একটি বিস্তৃত জায়গায়, সমস্ত ভাস্কর্য প্রায় এক ঘণ্টার মধ্যে দেখা সম্ভব এবং বিভিন্ন কোরীয় শিল্পীদের কাজ একটি অতিরিক্ত অংশে প্রদর্শিত হয়।

দর্শনার্থীদের কমপক্ষে ১৮ বছর বয়সী হওয়া আবশ্যক এবং প্রাপ্তবয়স্কদের পরিদর্শন করার সময় অপ্রাপ্তবয়স্কদের জন্য একটি পৃথক খেলার জায়গা রয়েছে। খেলার ক্ষেত্রটির বিষয়বস্তু অ্যানিমে ।

আরও দেখুন 

 হেসিন্দাং পার্ক
 লাভ ল্যান্ড (চীন)
 সেক্স জাদুঘর

তথ্যসূত্র 

 অফিসিয়াল ওয়েবসাইটের ইংরেজি ভাষার সংস্করণ  (কোরিয়ান, জাপানি এবং চীনা ভাষাতেও উপলভ্য)
 "এ্যা পলস গার্ডেন ইন 'লাভ ল্যান্ড' , ১১ আগস্ট ২০০৬, ডের স্পিগেল

বহিঃসংযোগ 

 ফটো গ্যালারি
 পার্কের উপগ্রহ দৃশ্য

চেজু প্রদেশের উদ্যান
যৌন জাদুঘর
দক্ষিণ কোরিয়ায় যৌনতা
ইরোটিক শিল্প
আদিরসাত্মক শিল্পকলা
মিকি পাইলন

মিকি পাইলন একটি ১০৫ ফুট (৩২ মি.) উঁচু দ্বৈত কানাগুলি মেরু-ধরনের ২৩০-কেভি বিদ্যুৎ লাইনের তোরণ, যা ওসিওলা শাখা স্টেশনের সামনে অবস্থিত, অরল্যান্ডো, ফ্লোরিডার কাছাকাছি ওয়াল্ট ডিজনি ওয়ার্ল্ডে বিদ্যুৎ সরবরাহ করায় ব্যবহৃত এ তোরণের কাজ ১৫ ফেব্রুয়ারি ১৯৯৬ সালে সম্পন্ন হয়। তোরণটি মিকি মাউসের মাথার আকারে তৈরি।  এটি একটি ৭০ ফুট (২১ মি.) উচ্চতার ইস্পাত নলের উপর ৩০ ফুট (৯.১ মি.) ব্যাসের একটি বৃত্তাকার চক্র রয়েছে, যার উপর ১৮ x ২০ ফুট (৫.৫ x ৬.১ মি.) এবং ২০ ফুট (৬.১ মি.) অক্ষ দৈর্ঘ্যের দুটি ছোট উপবৃত্তাকার চক্র নিয়ে গঠিত। মাথাটির ওজন ৩০ হাজার পাউন্ড (১৪ হাজার কেজি)। এটি ওয়ার্ল্ড ড্রাইভ এবং সেন্ট্রাল ফ্লোরিডা গ্রিনওয়ে (প্রস্থান ৬২) এর সংযোগস্থলে মহাসড়কের উত্তর পাশে ইন্টারস্টেট ৪ এর পাশে অবস্থিত।

চক্রগুলি সরকারী রাস্তায় পরিবহনযোগ্য না হওয়ায় এগুলি নির্মাণের স্থানেই এদের সংযোজন করা হয়। প্রতিটি চক্র ১২ x ২০ ইঞ্চি (৩০০ মি.মি. x ৫০০ মি.মি.) গ্যালভানাইজিং করা ইস্পাতের পাইপে তৈরি।

ইলিনয়ের শিকাগোতে নির্মিত ইস্পাত টিউব থেকে মিনেসোটার ডুলুথের বেন্ড-টেকের দ্বারা বাঁকানোর সময় সমর্থনকারি মেরুটি মার্কিন যুক্তরাষ্ট্রের ডালাস, টেক্সাসের নর্থ আমেরিকান পোল কর্পোরেশন (ন্যাপকো) দ্বারা তৈরি করা হয় এবং গ্যালভানাইজিংয়ের জন্য ন্যাপকোতে নিয়ে যাওয়া হয়।

রাতে ফাইবার-অপটিক তার দিয়ে পাইলন আলোকিত করা যায়, যা মেরুর অভ্যন্তরে টেলিযোগযোগ-গ্রেড ফাইবারের মাধ্যমে মাটিতে গাঁথা একটি লেজার থেকে থেকে আসে।

পলিমার অন্তরক দৃশ্যমান প্রভাব হ্রাস করতে ব্যবহৃত হয়।

ইতিহাস 

১৯৯৫ সালের মার্চ মাসে, টাম্পা ইলেকট্রিক এবং রেডি ক্রিক উন্নয়ন জেলা কর্তৃক স্বাক্ষরিত একটি চুক্তির মাধ্যমে মেরুটি তৈরির কাজ শুরু করার পরিকল্পনা করা হয়েছিল।

তথ্যসূত্র 

উইকিউপাত্তে স্থানাঙ্ক আছে
মিকি মাউস
ওয়াল্ট ডিজনি ওয়ার্ল্ড
ফ্লোরিডায় টাওয়ার
ল্যান্ডসেট দ্বীপ

ল্যান্ডস্যাট দ্বীপ, একটি ছোট, জনহীন দ্বীপ যা প্রায় ৬০°১০'৩৭"দক্ষিণ ৬৪°০২'৩০"পশ্চিম, ২০ কিলোমিটার (১২ মাইল) ল্যাব্রাডরের উত্তর-পূর্ব উপকূলের (কানাডীয় প্রদেশ নিউফাউন্ডল্যান্ড এবং ল্যাব্রাডর) -এর অংশ। এটি ১৯৭৬ সালে ল্যান্ডস্যাট ১ উপগ্রহ থেকে চিত্র বিশ্লেষণের সময় আবিষ্কৃত হয়।  এর বিস্তার ২৫ মিটার (৮২ ফুট) x ৪৫ মিটার (১৪৮ ফুট)। মোট আয়তন ১১২৫ বর্গমিটার (১২,১১০ বর্গফুট)।

আবিষ্কার 
১৯৭৬ সালে, ল্যান্ডস্যাট ১ উপগ্রহের তথ্য ব্যবহার করে কানাডার উপকূলীয় সমীক্ষা চালানো হয়। তথ্য বিশ্লেষণে বেশ কয়েকটি পূর্বে অচিহ্নিত বৈশিষ্ট্য প্রকাশিত হয়; এর মধ্যে রয়েছে ল্যান্ডস্যাট দ্বীপ, যা পরবর্তীতে উপগ্রহের নামে নামকরণ করা হয়েছিল। দ্বীপের অস্তিত্বের যাচাইকরণ কানাডীয় জলবিদ্যুৎ পরিষেবার ডাঃ ফ্র্যাঙ্কর হাতে পড়ে:

মেরু ভাল্লুকের সাথে ড. হলের মুখোমুখি হওয়ার পরে, এই দ্বীপের নাম "পোলার আইল্যান্ড" রাখার পরামর্শ দেওয়া হয়েছিল  তবে বর্তমান নামটি ধরে রাখা হয়েছে।

ল্যান্ডস্যাট দ্বীপটি ল্যাব্রাডর উপকূলের এই অংশে কানাডীয় ভূমির সর্বপূর্বতম পয়েন্ট চিহ্নিত করে। এই দ্বীপের আবিষ্কারের ফলে কানাডীয় সমুদ্র অঞ্চল ৬৮ বর্গকিলোমিটার (২৬ বর্গমাইল) বেড়ে গেছে।

তথ্যসূত্র

বহিঃসংযোগ 

 নাসা নিবন্ধ: ল্যান্ডস্যাট দ্বীপ (এপ্রিল ১৯, ২০০৬)
 ডেভিড এইচ। গ্রে, "ল্যাব্রাডর অফ এ ডিসকভারিং রকস: একটি ফটো রচনা", আইবিআরইউ বাউন্ডারি অ্যান্ড সিকিউরিটি বুলেটিন , গ্রীষ্ম ২০০০
নিউফাউন্ডল্যান্ড ও ল্যাব্রাডরের জনশূণ্য এলাকা
ল্যান্ডসেট কর্মসূচী
১৯৭৬ সালের নিউফাউন্ডল্যান্ড ও ল্যাব্রাডর
জামিয়া মিফতাহুল উলুম

জামিয়া মিফতাহুল উলুম (; ) হলো ভারতের একটি ইসলামি শিক্ষাপ্রতিষ্ঠান। এটি ভারতের উত্তর প্রদেশ রাজ্যের মাউ জেলার শাহী কাটরা শহরে অবস্থিত। এটি ১৮৭৭ সালে ইমামুদ্দিন পাঞ্জাবি এই মাদ্রাসাটি প্রতিষ্ঠা করেন।

প্রাক্তন ছাত্র 
 আসির আদ্রাভী
 মাহফুজুর রহমান নামি
 জাফিরুদ্দিন মিফতাহি
 মাহফুজুর রহমান মিফতাহি

তথ্যসূত্র

আরো দেখুন 
দেওবন্দি বিশ্ববিদ্যালয়ের তালিকা

ভারতের দেওবন্দি মাদ্রাসা
উত্তরপ্রদেশের বিদ্যালয়
মউ জেলা
১৮৭৭-এ প্রতিষ্ঠিত শিক্ষাপ্রতিষ্ঠান
১৮৭৭-এ ভারতে প্রতিষ্ঠিত
মুখাম্মেদকালয়ি আবিলগাজিয়েভ

মুহাম্মেতকালি দুশেকেয়েভিচ আবিলগাজিয়েভ (, ; জন্ম ২০ জানুয়ারি,১৯৬৮) হলেন একজন কিরগিজ রাজনীতিবিদ যিনি ২০১৮ সালের ২০ এপ্রিল থেকে ২০২০ সালের ১৫ জুন পর্যন্ত কিরগিজস্তানের প্রধানমন্ত্রী ছিলেন।

প্রাথমিক জীবন ও শিক্ষা 
আবিলগাজিয়েভ ১৯৬৮ সালের ২০ জানুয়ারি কিরগিজ এসএসআর এর নারিন অবলাস্টের কচকর জেলায় জন্মগ্রহণ করেন। ১৯৯৪ সালে তিনি কিরগিজস্তানের অ্যাগ্রিকালচারাল ইনস্টিটিউটে (কনস্ট্যান্টাইন স্ক্রিয়াবাইন) অ্যাগ্রোনমিতে পড়াশোনা করেছিলেন। ১৯৯৭ সালে,তিনি কিরগিজস্তানের আন্তর্জাতিক বিশ্ববিদ্যালয় থেকে অর্থনীতি ও ব্যবসাশাস্ত্রে স্নাতক ডিগ্রি অর্জন করেন।

কিরগিজস্তানের প্রধানমন্ত্রী

তথ্যসূত্র 

১৯৬৮-এ জন্ম
জীবিত ব্যক্তি
কিরগিজস্তানের প্রধানমন্ত্রী
কিরগিজস্তানের উপ প্রধানমন্ত্রী
ক্রোমাটিড

একটি ক্রোমাটিড হচ্ছে একটি বিভাজিত ক্রোমোজমের অর্ধেক।

প্রতিলিপি হওয়ার আগে একটি ক্রোমোজোম একটি ডিএনএ অণুর দ্বারা গঠিত। বিভাজনের পরে, প্রতিটি ক্রোমোজোম দুটি ডিএনএ অণু দ্বারা গঠিত; অর্থাৎ, ডিএনএ প্রতিলিপি নিজেই ডিএনএ-র পরিমাণ বাড়িয়ে দেয় তবে ক্রোমোসোমের সংখ্যা (এখনও) বাড়ায় না । ক্রোমোজমের অর্ধেক দুটি অভিন্ন অনুলিপি - যার প্রত্যেকটি বিভাজিত ক্রোমোজোমের অর্ধেক গঠন করে - তাকে ক্রোমাটিড বলে। কোষ বিভাজনের পরবর্তী পর্যায়ে এই ক্রোমাটিডগুলি পৃথক ক্রোমোসোমে পরিণত হওয়ার জন্য দ্রাঘিমাংশের দিকে পৃথক হয়।

ক্রোমাটিড জোড়গুলি সাধারণত জিনগতভাবে অভিন্ন, এবং সমজাতীয় বলে পরিচিত; তবে, যদি পরিব্যক্তি দেখা দেয় তবে তারা সামান্য ভিন্নতা উপস্থাপন করবে, এক্ষেত্রে তারা ভিন্ন ভিন্ন। ক্রোমাটিডের জোড় কোনও জীবের চালচলনের সাথে বিভ্রান্ত করা উচিত নয়, যা ক্রোমোসোমের হোমোলজাস সংস্করণের সংখ্যা।

ক্রোমোনেমা হল ডিএনএ-র কনডেন্সেশনের প্রাথমিক পর্যায়ে প্রফেজে তন্তুর ন্যায় কাঠামো। মেটাফেজে, তাদের ক্রোমাটিডস বলা হয়।

তথ্যসূত্র 

কোষ জীববিজ্ঞান
আণবিক বংশাণুবিজ্ঞান
ক্রোমোজোম
মাইটোসিস
ক্রোমাটিড
প্রজাতন্ত্রী আয়ারল্যান্ড জাতীয় ফুটবল দল

প্রজাতন্ত্রী আয়ারল্যান্ড জাতীয় ফুটবল দল () হচ্ছে আন্তর্জাতিক ফুটবলে প্রজাতন্ত্রী আয়ারল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম প্রজাতন্ত্রী আয়ারল্যান্ডের ফুটবলের সর্বোচ্চ নিয়ন্ত্রক সংস্থা আয়ারল্যান্ড ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৩ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯২৪ সালের ২৮শে মে তারিখে, প্রজাতন্ত্রী আয়ারল্যান্ড প্রথমবারের মতো আন্তর্জাতিক খেলায় অংশগ্রহণ করেছে; ফ্রান্সের কলোঁবের অনুষ্ঠিত উক্ত ম্যাচে প্রজাতন্ত্রী আয়ারল্যান্ড বুলগেরিয়াকে ১–০ গোলের ব্যবধানে পরাজিত করেছে।

৫১,৭০০ ধারণক্ষমতাবিশিষ্ট আভিভা স্টেডিয়ামে দি বয়েজ ইন গ্রিন নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আয়ারল্যান্ডের রাজধানী ডাবলিনে অবস্থিত। বর্তমানে এই দলের ম্যানেজারের দায়িত্ব পালন করছেন স্টেফেন কেনি এবং অধিনায়কের দায়িত্ব পালন করছেন এভার্টনের রক্ষণভাগের খেলোয়াড় শেমাস কোলম্যান।

প্রজাতন্ত্রী আয়ারল্যান্ড এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৯০ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা ইতালির কাছে ১–০ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে প্রজাতন্ত্রী আয়ারল্যান্ড এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০১৬-এর ১৬ দলের পর্বে পৌঁছানো, যেখানে তারা ফ্রান্সের কাছে ২–১ গোলের ব্যবধানে পরাজিত হয়েছে।

রবি কিন, শাই গিভেন, জন ও'শিয়া, জন অলড্রিজ এবং নায়াল কুইনের মতো খেলোয়াড়গণ প্রজাতন্ত্রী আয়ারল্যান্ডের জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৩ সালের আগস্ট মাসে প্রকাশিত র‌্যাঙ্কিংয়ে প্রজাতন্ত্রী আয়ারল্যান্ড তাদের ইতিহাসে সর্বপ্রথম সর্বোচ্চ অবস্থান (৬ষ্ঠ) অর্জন করে এবং ২০১৪ সালের জুন মাসে প্রকাশিত র‌্যাঙ্কিংয়ে তারা ৭০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে প্রজাতন্ত্রী আয়ারল্যান্ডের সর্বোচ্চ অবস্থান হচ্ছে ৮ম (যা তারা সর্বপ্রথম ১৯৯১ সালে অর্জন করেছিল) এবং সর্বনিম্ন অবস্থান হচ্ছে ৬৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

অর্জন

শিরোপা
ফিফা বিশ্বকাপ
কোয়ার্টার-ফাইনাল: ১৯৯০
১৬ দলের পর্ব: ১৯৯৪, ২০০২
উয়েফা ইউরোপীয় চ্যাম্পিয়নশিপ
১৬ দলের পর্ব: ২০১৬
গ্রীষ্মকালীন অলিম্পিক
কোয়ার্টার-ফাইনাল: ১৯২৪

অন্যান্য
সেল্টিক নেশন্স কাপ
চ্যাম্পিয়ন: ২০১১
আইসল্যান্ড ত্রিভুজাকার টুর্নামেন্ট
চ্যাম্পিয়ন: ১৯৮৬

পুরস্কার
ফিফা ফেয়ার প্লে পুরস্কার: ১৯৯৭
অনানুষ্ঠানিক ফুটবল বিশ্ব চ্যাম্পিয়নশিপ:
চ্যাম্পিয়ন: ৩০ মার্চ ১৯৭৭ – ১ জুলাই ১৯৭৭, ৩১ মার্চ ২০০৪ – ২৯ মে ২০০৪

তথ্যসূত্র

বহিঃসংযোগ
  
 প্রাতিষ্ঠানিক ওয়েবসাইট থেকে ইতিহাস 
 ফিফা-এ প্রজাতন্ত্রী আয়ারল্যান্ড জাতীয় ফুটবল দল  
 উয়েফা-এ প্রজাতন্ত্রী আয়ারল্যান্ড জাতীয় ফুটবল দল 

প্রজাতন্ত্রী আয়ারল্যান্ড জাতীয় ফুটবল দল
ইউরোপের জাতীয় ফুটবল দল
আয়ারল্যান্ডের জাতীয় ক্রীড়া দল